
SUFOI HEADLINES ! 


En par måneders arbejde: Udstilling i Silkeborg, stort arrangement i Van¬ 
løse, 4 TV-optagelser, 2 radio udsendelser mv.! Læs om de mange aktivite¬ 
ter. 

Positiv tilbagemelding fra SUFOIs rapportoptagere 
Rappportoptagerkursus en succes 
SUFOI skriver åbent brev til Svend Auken 
Velkomstheftet på gaden 
Plakat søger stadig sponsorer 


SKRIV DIG DET BAG ØRET ! 

FAT PENNEN 

Husk følgende deadlines: Næste Intern: 10. juli (helst DISKETTE) 

UFO-Nyt nummer 3: 2. juli 

Di skette formater til Intern: Primært WP 5.1. Sekundært ASCII og MS-Word. 


BEHOLDNINGSOPGØRELSE - IGEN ! - Af Per Andersen 

Ja, det er såmænd tid igen til at udarbejde den obligatoriske beholdningsopgørelse. Husk, 
at det kun er materialer, der tilhører SUFOI samt større inventar. Det er vigtigt for 
udarbejdelsen af regnskabet, at jeg har din beholdningsopgørelse retur så hurtigt som 
muligt og SENEST DEN 10. AUGUST. Tak for hjælpen. 


NYT OM OBSERVATIONER 


SPØRGESKEMA-UNDERSØGELSE EN SUCCES! - Af Toke Haunstrup 

Sammen med forrige nummer af InfoBrevet modtog SUFOIs rapportoptagere et spørgeske¬ 
ma med en række spørgsmål omkring rapportarbejdet mm. Et tilsvarende skema blev sendt 
til deltagerne på rapportoptagerkurset i København i april. 














En stor del af skemaerne blev returneret; 14 rapportoptagere af ca. 23 pt. aktive besvarede 
spørgsmålene. Dette svarer til en besvarelsesprocent på over 50, hvilket må siges at være 
ganske pænt. 

Den høje svarprocent ser jeg som et positivt tegn på, at vi i SUFOI er beæret med en aktiv 
og interesseret rapportoptagergruppe. 

Skemaet gav rapportoptagerne mulighed for på et kort at markere, i hvilket område man 
som rapportoptager havde mulighed for at foretage personlige interviews af observatører. 
Efter at have gjort en samlet status på baggrund af det 14 returnerede skemaer, viser det 
sig, at så godt som hele landet er 'dækket ind' med rapportoptagere. Faktisk er det kun 
Vestjylland og området omkring Thy, som ikke dækkes af rapportoptagere. Dette vurderer 
jeg til at være ganske tilfredsstillende. I mange år har vi beklaget det lave antal rapportop¬ 
tagere; nu synes afholdelsen af tre rapportoptagerkurser over en fire-årig periode at gøre 
sin virkning i form af en stor rapportoptagergruppe. 

Nu er det snarere et spørgsmål om at få 'uddelegeret' arbejdet til de lokale rapportoptager, 
fremfor (som hidtil) at lade få trække læsset. Modtager du en henvendelse direkte fra en 
observatør, vil jeg derfor bede dig om at skænke det en tanke, hvorvidt en anden rappor¬ 
toptager bor tættere på observatøren/observationsstedet (fremfor selv at kaste dig ud i 
rapportop tagel sen). 

Særlig vigtigt bliver det, at give de nye rapportoptagere en sag, inden der er gået for lang 
tid siden kurset. 

I forbindelse med skema-undersøgelsen anførte en række af rapportoptageme kommentarer 
om dét at optage rapporter for SUFOI. En rapportoptager efterlyste en bedre orientering af 
mht. hvad rapporterne anvendes til (flere efterlyste i øvrigt en bedre feed-back fra RC). En 
anden mente, at det er trættende at behandle sager om banale nattelys (en holdning, som 
meget vel kunne danne udgangspunktet for en diskussion af hvilke sager vi ønsker at 
fokusere på; de 'banale' og/eller de mere besynderlige). Der gives også udtryk for, at det 
kan være vanskeligt at overskue rapportarbejdet, når der i perioder modtages mange sager. 

Alle svar og kommentarer tages til efterretning, og jeg håber, at undersøgelsen kan hjælpe 
med til at forbedre rapportarbejdet i SUFOI (både mht. rapportkvaliteten såvel som 
rapportoptagernes udbytte af arbejdet). 


EN STILLE PERIODE - Af Toke Haunstrup 

Noget tyder på, at ufoerne holder fremskudt sommerferie?! I hvert fald har vi gennem den 
seneste periode kun modtaget få henvendelser (se også observationslisten for april/maj). 
Alligevel er der flere interessante i bl.a. Til de mere kuriøse hører rystende vandsenge i 
Nyborg og spor i marker ved Ringsted og Harreby (øst for Ribe). Sager, som Erling har 
kikket nærmere på; mon ikke vi kommer til at høre mere om disse... 

Den korte observationsliste kan dog også have en delvis årsag i, at en del af rapportopta¬ 
gerne glemmer at indsende månedslisten. Jeg vil derfor endnu engang BEDE dig om at 
sende observationslisten til undertegnede senest den 5. i måneden. 




RAPPORTER FRA 1995 EFTERLYSES ! - Af Toke Haunstrup 


Snart vil jeg gøre status over rapporterne fra 1995 - derfor vil jeg bede alle der har sager 
liggende fra dette år, om snarest at afslutte disse sager og sende dem til RC. I forbindelse 
med opgørelsen vil jeg selvfølgeligt skaffe mig et overblik over hvilke sager der 'ligger 
ude' hos rapportoptagerne og 'rykke' for disse - men man er mere end velkommen til at 
komme mig i 'forkøbet' og sende dem til mig snarest. 

Da jeg alligevel skal igennem hele bunken af rapporter, har jeg en glimrende lejlighed til 
at foretage forskellige former for statistiske opgørelser over rapporterne fra 1995. Sidder 
du derfor med en god ide til en statistisk analyse, som kunne være af interesse (f.eks. en 
opgørelse af antallet af røde ufoer, den geografiske fordeling mm.), er du mere end 
velkommen til at orientere mig herom. Så vil jeg effektuere ønsket og resultatet vil blive 
bragt i INTERN mm. Men gør det snarest, så jeg ikke skal vende bunken en ekstra gang! 


EFTERLYSNING AF DANSKE OBSERVATIONER MED MAGNETISKE PÅ¬ 
VIRKNINGER - Af Peter Nørgaard 

I bilagene til dette INTERN er kopi af et brev, jeg har modtaget fra USA, vedlagt en 
observationsliste. Hvis nogen af læserne af INTERN kender/kan huske sager af den 
nævnte karakter, som ikke er på listen, vil jeg gerne høre om dem/evt. modtage en kopi. 
Så vil jeg svare Jan Eric Herr på SUFOI's vegne. 


AKTIVITETER 


SUFOI I TV3 - Af Per Andersen 

Tirsdag den 11. juni var jeg i studiet til optagelse af et af efterårets afsnit af "Mænd ingen 
adgang" - og lad være med at spørge som alle de andre, hvordan jeg fik adgang til dette 
program. I øvrigt var der masser af mænd - også observatøren Kent Rose, som vi havde 
etableret kontakt til. Bortset fra et studie med en temperatur på omkring 50 grader, blev 
det en blandet fornøjelse. Blandt andet fordi vores gamle bekendt fra Fyn, Marianne 
Rasmussen, fik lov til at spille en alt for dominerende rolle. 

I det hele taget var udsendelsens hovedtema "ånder" og startede med første afsnit om 
spøgelser på forskellige herregårde etc. Andet afsnit var mest om folks psykiske evner, 
men jeg så ikke så meget af det pga. af sminkning! Tredie afsnit startede med en dis¬ 
kussion af "ånden i glasset" og udviklede sig mest til en debat mellem et par præster og en 
forfatter et-eller-andet, der nu nok mente, at det var folks underbevidsthed, der flyttede 
glasset. Det var publikum nu ikke særligt lydhørt over for. Så fik Frank, lederen af 
Danielskirken i København, ordet for at fortælles om, hvordan han satte folk i kontakt 
med de afdøde etc. Tryllekunstneren Michael replicerede, at det var et godt show og 
skuespil. Mange buh-råb fra publikum. Daniels-manden snakkede om "andre verdener", 
hvilket var stikordet til Marianne, der kunne berette om sin kontakt med andre galakser 
("længere ude end dem, vi har besøgt" - hun aner ikke en sk., om hvad hun snakker om). 
Hun viste også, hvor de kommer fra, for hun har jo levet der i en tidligere inkarnation. 
Men vi kender jo rutinen. 





Nu var der taget hul på ufoerne, og Kent fik kort lov til at fortælle om sin egen observa¬ 
tion. Vi var sidst i programmet med få minutter tilbage, så der var ingen tid til at fordybe 
sig i detaljer. Han viste sin tegning, som Marianne så fik stukket i hånden. Om hun kunne 
fortælle noget om denne? Jo, da, det kunne hun (stor surprise!). Hun fortalte indgående 
om lysenes facon i forhold til fremdriftsmåden, og hvilket materiale den var lavet af etc. 
etc. Jeg hørte ikke det hele - jeg havde travlt med at bide mig i tungen. 

Det blev så stikordet til mig. Hvad jeg mente om dette. "Interessante teorier", sagde jeg, 
"men vi vil jo gerne have lidt mere håndgribeligt beviser på bordet" - reaktion fra 
publikum, som jeg opfattede imod Marianne, men som jeg ikke ved kan høres i ud¬ 
sendelse. Herefter en meget kort snak om hvor mange henvendelser, hvor mange vi kan 
forklare, resten er de spændende etc. Lyngby-videoen blev vist (kr. 1.000 ved kasse 1) og 
kommenteret. Så fortalte jeg, at forskellige mennesker jo tror forskellige ting om ufoerne, 
fx Marianne. Jeg fik vist indsparket, at vi faktisk har undersøgt Mariannes påstande, men 
der dukkede søreme ingen ufoer op som forudsagt. Herefter fik tryllekunstneren ordet og 
sagde, at når man nu kunne forklare det meste, kunne man sikkert også forklare resten. 

Jeg markerede og fik lov til at sige, at det er jo netop det vi prøver at finde ud af, om er 
tilfældet. 

Til sidst fik Marianne lov til at fortælle, at de (rumskibene) havde været på besøg sidste 
søndag, og at de ville komme og besøge hende igen den efterfølgende søndag. Så blev hun 
spurgt om en forudsigelse, og hun forudsagde, at Joachim og Alexandra ville vente barn til 
efteråret. Reaktion fra publikum. JEG TROEDE IKKE MINE EGNE ØRER! Hvis det skal 
være en forudsigelse, så vil jeg nedsætte mig som spåkone m/k. OG hun fik sgu* lov til at 
slippe af sted med det. Besynderlig svag redaktion på udsendelsen. 

Nå, men planen er at sende programmet i starten af september - hvis nogen skulle have 
lyst til at se det, selv om ovenstående egentligt burde være nok! 


TO UFOLOGER UDSTILLET - Af Peter Nørgaard 

Lørdag den 27.4 var det heldigvis lidt overskyet, og det var ikke just til at vise bare ben. 
Men indenfor i Medborgerhuset i Silkeborg, blev der vist alt muligt frem, lige fra bare 
ben til backgammon. Midt i dette foreningsvirvar, hvor halvdelen af lokalområdets 
foreningsliv var repræsenteret, var der sandelig også en "lokal" ufo-stand. Lidt af en 
tilsnigelse, men vi har da en Århus-Silkeborg-ufo-gruppe, og det var selvfølgelig primært 
den, vi gerne ville reklamere for. Vi - endte med at være Verner Møller (garvet ufo¬ 
interesseret fra Solbjerg) fra gruppen og som det lokale præg - mig selv (nu bosat i Nr. 
Sundby). 

Alle de ca. 1500 besøgende kunne røre ved de bare ben, hvis de ville, men de var 
desværre ikke ægte. Udstillet var de dog. Standen lige overfor SUFOI var nemlig 
bemandet af medlemmer fra AMPU. Udstillingen var åben fra kl. 11-17, og Verner var en 
god hjælp, bl.a. fordi jeg også skulle holde et kort foredrag fra caféscenen midt på dagen 
(og også gerne ville følge lidt med i, hvordan det gik på standen hos Silkeborg Back¬ 
gammon Klub, som jeg sammen med to andre startede sidste år i maj). Det var en bedre 
oplevelse af snakke Backgammon med de interesserede ved den stand, end at opleve mit 
lille ufo-foredrag. En caféscene med et noget uroligt publikum, hvor de fleste andre 
indslag er musik og sang, er ikke det bedste. Men dagen forløb udmærket, og vi uddelte 
ca. 50 prøvenumre til de, der var interesserede. 

OFFENTLIG ARRANGEMENT SUCCES - Af Per Andersen 


Det har været en travl tid - den 6. juni havde Københavnsgruppen et offentligt fore¬ 
dragsarrangement i Vanløse medborgerhus. Toke fortalte om observationer (bl.a. bilstop¬ 
sagen), Kent Rose om sin egen observation, Lars om komcirklen på Lolland-Falster og jeg 
selv om diverse danske fotosager plus Maarup-sagen. 

Alt i alt blev det en stor succes. Der var 80 betalende tilhørere plus gruppen, altså næsten 
hundrede personer i den tæt pakkede (og varme) sal. Det store antal skyldtes blandt andet 
en fantastisk foromtale og interesse fra medierne. Et stort stykke på bagsiden af Politiken - 
der for en gangs skyld var rimelig seriøs - havde nok den største effekt at dømme ud fra 
de mange, der kimede beboerhuset ned for at få at vide, hvornår arrangementet startede 
(dét havde man nemlig glemt i omtalen). Men også avisomtalen i Berlingske og diverse 
distriktsblade har hjulpet. Så var der radiokanalerne. Toke optrådte samme formiddag i 
Rødovre Radio, og Københavns Radio (DR) havde varslet deres adkomst til selve arrange¬ 
mentet. Så under Toke foredrag fik Københavns Radio et interview med undertegnede, der 
blev bragt to gange efterfølgende morgen i Morgenkanalen. 

Men også TV var på banen, og samme eftermiddag som arrangementet blev der lavet et 
indslag for Kanel 2 (den største københavner-kanal) på IDC. Det blev sendt kl. 17.30 og 
fik også nogle til at dukke op. TV2 Lorry (Københavns-redaktionen) ringede og spurgte 
om de måtte dukke op med et kamerahold, og det måtte de jo gerne. Så de dukkede op 
med to store lastbiler incl. udstyr til at sende live fra arrangementet. Vi gik i luften kl. 
19.50 og sendte et direkte interview med undertegnede. Samtidig stod Vesterbro Lokal-TV 
i det andet hjørne og båndede dele af arrangementet til et indslag! 

Traditionen tro skulle der absolut også være en original. Det var en meget aggressiv fyr, 
der mente at alle (også SUFOI) fører folk bag lyset, og at han alene kender sandhederne. 
Efterhånden som han havde afbrudt foredragsholderne adskillige gange, rejst sig op og 
holdt taler etc. var folk blevet godt trætte af ham. Så det endte med, at jeg måtte bede 
ham dæmpe sig eller forlade arrangementet - han valgte efter lidt parlamenteren da 
heldigvis det sidste. Senere ringede han i øvrigt til PN og brokkede sig. 

Det var en rimelig træt formand, der vendte hjem kl. 23. Med mig havde jeg kr. 600 i 
entre-overskud (til Støttefonden) og godt kr. 1.000 fra materialesalg. Desuden god 
interesse fra adskillige og vist mindst et abonnement tegnet. Tak til Toke, Lars, Karin og 
den øvrige Københavnsgruppe for den store hjælp. Det var i øvrigt det sidste arrangement 
i gruppen, der nu kan holde en velfortjent sommerferie indtil vi tager fat igen til septem¬ 
ber. 


ÅBENT BREV TIL SVEND AUKEN - Af Per Andersen 

Bestyrelsen har arbejdet på at sende et brev til miljøministeren for at protestere over 
brugen af lyskastere og projektører på nattehimlen. Ideen var oprindeligt affødt af 
Astronomisk Selskabs kampagne mod lysforurening, men også med SUFOI's øjne er 
anvendelsen af disse kraftige projektører jo betænkeligt. SUFOI's åbne brev til Svend 
Auken er vedlagt dette intern. Det er desuden sendt til pressen og en række nøglepersoner 
i sagen. 




INTET NYT OM UFOERNE - IFØLGE ØSTJYLLANDS RADIO - Af Peter 
Nørgaard 

Ultimo april fik jeg en henvendelse fra en journalistelev (igen), der sammen med et par 
medstuderende skulle lave et 10 minutters radioprogram om ufo'er, som han oplyste skulle 
sendes på DR Østjyllands Radio. Vi aftalte, at jeg skulle prøve at finde en observatør, der 
ville medvirke osv. 

Desværre ringede han tilbage dagen efter, for at fortælle mig, at programchefen kun ville 

o 

bringe et indslag om ufoer, hvis der var en helt aktuel speciel ny spændende sag fra Arhus 
Amt. Da jeg ikke kunne garantere, at det ville ske, indenfor den uge, de havde til 
rådighed, og ikke havde en varm lokal sag - blev udsendelsen ikke til noget. 


HØRING AF SUFOI’S VISIONER AFSLUTTET - Af Per Andersen 

Efter udløb af fristen på kommentarer til SUFOI's vision etc., er det nu tiden at gøre en 
status over kommentarerne. Alle var enige i den sprogligt reviderede version af visionerne, 
og der synes nu at være bred opbakning bag visionerne. De vil blive fremlagt som et 
forslag til det kommende rep.møde. 

Anderledes forholder det sig med tankerne om et nyt navn til foreningen (UFO Danmark). 
Her var der meget spredte meninger, lige fra en "kold tyrker" (omgående ændring uden 
overgangsordning) og navneændring med overgangsordning til ingen ændringer overhove¬ 
det eller måske til et andet navn. Ingen andre konkrete forslag til navne fremkom dog. På 
basis af disse tilbagemeldinger vil bestyrelsen nu kikke på spørgsmålet og evt. stille et 
forslag til første behandling (en evt. ændring bør mindst vedtages på to rep.møder inden 
den kan være gyldig). 


RAPPORTOPTAGERKURSUS - EN SUCCES MED 7 DELTAGERE - Af Peter 
Nørgaard 

Det har vist ikke været nævnt i INTERN endnu, men i weekenden den 20-21. april 
afviklede vi (PA, TH og PN) det årlige (efterhånden) Rapportoptagerkursus. Vi nåede op 
på ialt 7 deltagere. Flere af dem er - efter kurset - stadig væk interesseret i at arbejde med 
ufo-rapporter! 


UFO-PLAKAT - Af Per Andersen 

Efter at vores kontakter til Scandecor i Sverige angående udgivelsen af en ufoplakat løb ud 
i sandet, kikker vi nu på muligheden for at skaffe finansiering gennem sponsorer. Der er i 
skrivende stund tegnet 2 støttesponsorer å kr. 400, men vi mangler endnu 2 hovedspon¬ 
sorer og gerne et par støttesponsorer mere. 

Hvis du har ideer til firmaer etc. som vi kunne kontakte vedr. sponsorering af plakaten, 
hører PA MEGET GERNE om det. På forhånd tak for en masse gode ideer. 




NYE UDGIVELSER I STØBESKEEN - Af Per Andersen 


Kim er så småt i gang med planerne for to udgivelser. Den ene er en genudgivelse af 
klassiske sager, der igennem en lang årrække var en fast artikelserie i UFO-Nyt. Det 
bliver en omfattende bog på 200 sider, der formodentligt fremstilles af Burre Reklame i 
Silkeborg i et oplag på 100 stk. Udsalgsprisen er kalkuleret til knap kr. 200. 

Samtidig har Kim taget et godt initiativ til udgivelsen af en ny udgave af UFO Vision 
(årbogen for ufo-litteratur), og flere personer i og uden for rep. bliver inddraget som 
forfattere til denne. 

Næste Newsletter er på trapperne, og takket være en ny oversætter (der ser særdeles 
lovende ud, også som aktiv i SUFOI) er der læst ordentligt korrektur på oversættelserne. 
Også det planlagte hefte om Roswell er på planlægningsstadiet, men ikke så konkret 
endnu. Der er i øvrigt netop udkommet en efter sigende glimrende bog om Roswell på 
norsk, så måske kan vi få inspiration derfra. 


UFOGRUPPEN I AALBORG - Af Peter Nørgaard 

Det plejer jo at være TB, der skriver om nyt under denne overskrift, men jeg var med ved 
det seneste møde, lige her op til deadline (ca.), og derfor denne lille melding fra mig. Der 
har været møde onsdag den 12.6, hvor vi var 6 deltagere, og det var som ventet hyggeligt 
med et godt kaffebord. Der bliver vist en grillaften hen over sommeren, men ellers er 
næste møde sat til den 21.8.96. 


FOREDRAG - Af Peter Nørgaard 

Forårsforedragssæssonen er ved at ebbe ud, men siden sidst (1. kvartal) har jeg holdt 
følgende foredrag: 

15.4.96 Junior Chamber, Hadsund - ca. 30 tilhørere. 

7.5.96 Skole i Viborg, hvor ca. 80 hørte på. 

4.6.96 Varna i Århus, Rotary, ca. 50. 


ANALYSE AF UFO-NYT PRIS - Af Per Andersen 

Som aftalt på det seneste rep.møde har vi nu undersøgt nogle forhold omkring interessen 
for UFO-Nyt kontra prisen på et abonnement. Dette blev gjort ved at tage vores pulje af 
manglende fornyelser og sende 40 af dem et fornyet tilbud på kr. 167,00 og andre 40 et 
tilbud på kr. 90,00 for at forsætte deres abonnement i år. Resultatet var, at 16 valgte at 
tage imod tilbuddet, nogenlunde ligeligt fordelt mellem de to grupper. Konklusionerne 
heraf kan du læse i det vedlagte notat. 



MØDE MED IGAP - Af Per Andersen 


Det er nu aftalt, at bestyrelsen i SUFOI holder et møde med IGAP den 18. august i 
Kolding. Mødet er egentligt kommet i stand efter dialogen i kølvandet på ufo-udse ndel sen 
fra Reportageholdet sidste år. Formålet med mødet er ikke meget dybere end at lære 
hinanden lidt bedre at kende, hvad der jo sikkert ikke er nogen skade til. Der er ingen 
skjulte dagsordener fra vores side, men det skal mest set som endnu et initiativ til at åbne 
SUFOI's kontaktflade udadtil. Vi forventer ikke at blive enige om noget som helst, men 
der kunne såmænd godt komme noget konstruktivt ud af mødet alligevel - det sker jævnligt 
når blot man åbner op for dialogen. 


ENDNU ET SAMARBEJDE - MASKE - Af Per Andersen 


Enkelte personer i SUFOI har direkte modtaget at brev fra den nystiftede "Dansk Korn- 
Cirkel Gruppe" - forkortet DKCG (måske skal vi ikke være så kede af SUFOI-forkortelsen 
alligevel, som OH udtrykte det!). Det har fået bestyrelsen til at tage bolden op og foreslå 
DKCG et mere formaliseret samarbejde på organisationsniveau. Det er ikke fordi be¬ 
styrelsen vil blande sig i de enkelte rep.medlemmers øvrige aktiviteter, men vi synes det er 
en fordel for begge parter, hvis vi mere systematisk kan behandle sagerne i samarbejde 
med DKCG. Det "skjulte" formål er at være sikker på, at vi bliver koblet på sagerne i en 
rimelig (og for os fornuftig) udstrækning. Men lad os nu se, hvad DKCG svarer på dette 
initiativ. 


REPRÆSENTANTSKABSMØDET I SEPTEMBER - Af Peter Nørgaard 

Det eneste der indtil nu ligger fast er tidspunktet, weekenden den 21-22. september 1996 - 
og at det enten bliver i Århus eller Aalborg. Det er mig, der har bolden mht. lokaler mv. 
Nyt følger i næste INTERN. 


VELKOMSTHEFTE PÅ GADEN - Af Per Andersen 


Endnu en af de gode ideer er blevet til virkelighed. Et hefte, som vi kan sende til nye 
medlemmer, der forhåbentligt knytter den nærmere til SUFOI og giver dem alle de 
oplysninger, de har brug for. Et eksemplar af heftet er vedlagt. Desværre lever trykningen 
af illustrationerne ikke helt op til forventningerne, men det vil der blive rådet bod på i 
næste udgave. Vi trykker et oplag, så det passer med en opdatering cirka årligt. 


Hvis du har ideer, der kan/bør tages op i heftets næste version, hører jeg meget gerne om 
det. 


SKÆVE VINKLER 




S7ff. 'tø-# 



LARS THOMAS 


Lars Thomas er flyttet til Ægirsgade 49, 3.th., 2200 København N. Telefon 35 83 84 81. 


MARTIN LYCK 

På grund af, at jeg har fået et nyt arbejde, vil jeg lige informere om nye træffetider. I lige 
uger har jeg aftenarbejde og kan ikke træffes mellem 13.30 og 23.30 mandag til torsdag. 
Fredag kan jeg ikke træffes mellem 11.30 og 19.30. I ulige uger har jeg morgenarbejde, 
da jeg skal op klokken 04.30 skal jeg desværre også tidligt til køjs, så efter klokken 22 er 
jeg ikke at træffe. Der er ingen problemer i weekenden, så det foregår som vanligt. 

Mit arbejde består i, at jeg skal pakke bleer i kasser og sække, ikke noget decideret 
spændende arbejde, men pengene er gode. Det betyder at jeg ikke får nogen rigtig 
sommerferie i år. Det eneste ferie jeg tager er de sidste to uger i august. 


Jeg ønsker jer alle en god sommer. 


PETER NØRGAARD 


PN holder sommerferie i ugerne: 26, 27 og 32. (Kan i uge 26 og 32 træffes på mobiltlf. 
20 25 62 33, for evt. vigtige lokale observationer). 


DE TØRRE DATA 



Medlemsstatistik: Antal abonnenter pr. 30.04.1996: 703, hvilket er det samme antal som 
sidste år på samme tidspunkt. 


Initialer på giro 1996: IHS 5, PN 4, PA 2, LP 1. 


Fondene: Forskningsfond: kr. 3.686. Støttefond: kr. 9.126. 


Pengekassen (* = Ændringer) 



Brugt 

Budget 

Rest 


Brugt 

Budget 

Rest 

HKP 

0 

300 

300 

OH 

1.348 

1.100 

-248 

TB 

561 

600 

39 

FWK 

0 

300 

300 

PA 

6.117 

7.000 

883 

JB 

2.015 

2.400 

385* 

KMH 

2.972 

2.500 

-472* 

IHS 

4.609 

4.000 

-609 

JH 

9.320 

9.000 

-320 

PN 

2.342 

2.600 

258 

KF 

502 

800 

298 

BN 

1.756 

2.000 

244* 

TH 

3.977 

4.000 

23* 

BM 

0 

400 

400 

ML 

356 

800 

444 

EH 

540 

1.000 

460 

LP 

5.566 

4.000 

-1566* 

Arhusgade i os e «. 

2100 KØBENHAVN 0 
TELEFON J1 4174 01 


Arhusgade i os E4. 

2100 KØBENHAVN 0 
TELEFON 31 42 74 01 


udktipuf Midtjyllands Avis 

8600 Silkeborg, den 2 7 APR 1996 

Kildcaniivtlse uden ansvar 

Skeptiske^ 2,^ 
UFO-freaks 

LONDON: En delegation 
på 1.200 vampyrjægere, 
uf o-frea ks og andre med tro 
på ^det uforklarlige sættej|_ 
et stor t sp ørgsmålstegn 
ved, om der nogensinde har 
været mennesker på må¬ 
nen. På de 1.200 delegere¬ 
des årsmøde er månelan¬ 
ding på programmet på lige 
fod med havfruer, uhyrer, 
afskyelige— snemænd og 
vampyrens udvikling. Men 
mens de fleste deltagere 
tror på mange af de andre 
sære fænomener, er der stor 
skepsis omkring USAs må¬ 
nelanding. Flere hævdede 

- _ f 

under diskuss ionen, at fo¬ 
tos og levende ^iri5oef> fra 
Armstrongs første skridt på 
månen er forfalskede og 
iscenesatte. NASA - det 
amerikanske rumprogram 
skulle - siger skeptikerne - 
have skabt månelandings¬ 
historien selv. (RB-Reuter) 

Avis/udklip 

ell¬ 

en, 

ev- 

ds- 

ni¬ 

iltf, 

230, 

lby 


en, 

F., 

ud 

38, 

ch 

F, 

tte 

UFO-FEBER 

Den selvudråbte repu- 
blik Somaliland j det 
sydøstlige Somalia op¬ 
fordrer det intemationa- 
16 samfund til hurtigst 
mul'gt at sætte en stor¬ 
stilet UFO-efterforsk- 
nmg i gang i Somali- 
■ Opfordringen 

kommer efter at børn og 

dyr er blevet syge og er 
døde l den vestlige del 
ar re gionen efter to ufor¬ 
klarlige eksplosioner i 
december. 

Somaliske eksperter 
nar ikke kunnet finde 
n ogen naturlig forkla- 
nn g på fænomenet 0 q 
mener derfor, at der må 
være tale om UFO-eks- 
plosjoner. 

,ra nsk FN-pilot, 
der flyver over regionen 
nver uge, smilede da 

ban blev spurgt, om han 

bavde set noget, og 
svarede: - Det har jeg 

^ B hg°g 9 øi e9beder,il i e 9 
RB-REUTER 


S^IK 


[Msfudklip] 


Udklip af Skive Folkeblad 

2 2 APR, 1996 

7800 Skive, den__ 

KiVlangmte vden utiw 





' A- M- “Sy*njl' -yj’l 

U. '■‘S. '..V---'- ■ 

»I'- V A* | 


UFO enies landevej 

»>En usvigelig sikker fornemmelse for hvordan man tiltrækker turister«. Det stempel kap man vist rolig sætte på Ind¬ 
byggerne i den amerikanske delstat Nevada. Ud over alle spillefugles paradis, Las Vegas, kan ørken-staten nu også 
byde på verdens - formentlig - første UFO-landevej. I øjeblikket er medarbejdere fra statens vej-afdeling ved at sætte 
skilte op, der tydeligt angiver hvornår man befinder sig på UFO-landevejen. UFO står for Uidentificeret Flyvende Ob¬ 
jekt, og kendes også under navnet »Flyvende Tallerkener«. Og de menes blandt nogle at være bemandet af væsener 
fra det ydre rum. For lige som at gøre det hele lidt tydligere, har man forsynet skiltene med en tegning af to UFO’er. 
U , F : 0 i and ®)'®j en stræ * < * <er s *9 over 160 kilometer. Netop på det sted har der nemlig været mange observationer af de 
såkaldte UFO er. 

Udklip tf HVIDOVRE AVIS 


15 MAJ 1996 

Nr. 


CndAflfJvclK t<Jtn uww 


UFOeruevAfore 

rum-vennerøfe 

■ Den Alternative i Hvidovre 
bvder på onsdag den 22. maj kl. 

19 påny på foredrag i Biblioteks¬ 
caféen, Medborgerhuset 

Dennegang er det UFO-eks- 
perten Robby Curdorf, som vil 

SJtfflBSSSS. 

^Hvorfor bliver vi netop nu så 
flittigt besøgt af vore venner tra 

verdensrummet? 

- Hvad er deres opgave ner. 

. Hvorfor fortsætter visse mdi- 

.:_.. A o rnC hPVld- 












Virxeiige tunye uore ai . 


i Det smager lidt af 
5-1 „Strengt Fortrolig! 

-1 Lindersvold inviterer torsdag til en aften i selskab raedUFOer 


ÅRHUSGADE 108 E 4. 

Wls/udklinl 1100 KØBE,yHAVN 0 

—-^L|.r <vu r I telefon 314174 oi 


-I udkanten af Vejle, septem¬ 
ber 1995: En ung mand og 
hans hund er i bil på vej for 
at besøge mandens forældre. 
Pludselig begynder alle bi¬ 
lens instrumenter at opføre 
sig totalt vanvittigt. Viserne 
farer op og ned på skalaerne, 
og vinduesviskerne går i 
gang - uden at blive tændt. 
Sekunder efter „dør“ bilen 
totalt, og manden triller den 
ind til vejsiden. Efter at have 
holdt i vejsiden i nogle se¬ 
kunder bliver bilen pludselig 
oplyst af en kraftig lyssøjle. 
Da manden læner sig jud af 
bilen kan han se, at lyset 
kommer fra et 12-15 meter 
stort objekt, der svæver kun 
få meter over bilen. 
Fortsættelsen på denne gy¬ 
ser i bedste „Strengt Fortro¬ 
ligt" stil kan du få i Med¬ 
borgerhuset Lindersvold 
torsdag den 6. juni kl. 19.30. 


Fhv. Ejendom8me8ter 
Gert La ulund 
kompagnichef i 
Hjemmeværnet 


Her vil medlemmer fra Skan¬ 
dinavisk UFO Information 
fortælle meget mere om flere 
forskellige observationer 
rundt om i landet. 
Foredragsholder er næstfor¬ 
mand Toke Haunstrup, der 
udover at fortælle Vejle-hi¬ 
storien færdig, også vil be¬ 
rette om en nærobservation 
fra Fyn, hvor en bilist påstår 
at have haft et hårrejsende 
møde med et landet fartøj og 
dets besætning. 


Sommerfest 

De lokale FDF'ere ved Flint¬ 
holm kirke inviterer lørdag 
den 8. juni til sommerfest på 
plænen ved kirken. Fra ld. 
11-15 disker spejderne op 
med alskens hokus^xjkus fra 


Fra Lolland-Falster kommer 
biologen og forfatteren Lars 
Thomas og fortæller om en 
mystisk cirkel der i sommer 
pludselig opstod i en korn¬ 
mark. Og mere lokalt, er der 
også observationer så tæt på 
som Glostrup - før UFO-for- 
manden, Per Andersen fra 
Klingseyvej i Vanløse, slut¬ 
ter af med at vise nogle af de 
bedste danske fotografier af 
UFOer gennem tiderne. 


loppemarked til bømetivoli; 
og naturligvis de ægte FDF- 
discipliner som snobrøds¬ 
bagning m.m. Der er lagt op 
til et par fornøjelige timer og 
forhåbentlig også et pænt 
overskud til FDF emes frivil¬ 
lige børnearbejde. 


l/fiML&se. FoLkÆBLflD % / 99 b 

Grøndals Ligkistemagasin 

GODTHÅBSVEJ 185, VANLØSE, TLF. 31 19 08 48 

Aften, søn- og helligdage tlf. 481 7 11 45 - 38 34 98 69 


^ ly ÅRHUSGADE 10« E 4. 

r- J T hIHI - 1 2100 KØBENHAVN 0 

WiS/UQKltp] telefon 3142 74 01 


udtiipaf Berlingske Tidende 

1147 København, den 5 JUNI 1996 

Kildeangivelse uden ansvar 

\ 

Sandheden fcr-derude l'b'b 

En ung mand fra Vejle havde sidste år en oplevelse 
udover det sædvanlige. Han kom kørende i sin bil, da 
alle instrumentbrættets visere og kontrollamper gik 
amok. Så gik bilen i stå, og den unge mand trillede 
ind til siden. Efter nogle sekunder blev bilen oplyst af 
en kraftig lyssøjle. Den unge mand opdagede et 12-15 
meter stort objekt, der svævede tre-fire meter fra 
ham. Hvad der siden skete, kan man høre torsdag den 
6. juni kl. 19.30 i Vanløse, hvor Skandinavisk UFO In¬ 
formation inviterer til foredrag i bebo uh nset L}riaérs- 
vold i krydset mellem Alekistevej ogjyllingevej. 


P' ÅRHUSGADE 108 E 4. 

udklip] ™ 


TELEFON 31 42 74 01 


Udklip« Lolland-Falster Folketidende 

4800 Nykøbing F„ denll^£j99B 

KiMeangjvTlK uden anrvar 

S «^Æ»A--havn. 
Det forsikrer, at der ikke er tale om en - spøg... 


Udklip Politiken 


1550 København, den 

KildcangivThc uden inmr 


5 JUNI 1996 


n C ^ " I 


IPgr / . 

^ 5 W; Æ 

_ 

UFO-billeder er sjældne - denne her er god nok -(arkivfoto) 

UFO set i Vejle 


Af Inge Methling _ 

• 

Var det et fartøj fra etl an¬ 
den planet, eom en aften i 
september sidste år stand¬ 
sede en ung mand på lande¬ 
vejen nær Vejle, hvor han 
sammen med sin hund var 
på vej i bil for at besøge si¬ 
ne forældre? 

Ingen ved det, og den my¬ 
stiske ’tingest’, som den un¬ 
ge mand siden har berettet 
om, er i dag karakteriseret 
som en UFO, et uidentifi¬ 
ceret, flyvende objekt. 

Historien, som er drama¬ 
tisk, vil blive fortalt og søgt 
rekonstrueret, nå Skandi¬ 
navisk Ufo Information 
(SUFOI) torsdag aften in¬ 
viterer til offentligt møde 
med foredrag om UFOer. 

Formanden for SUFOI, 
Per Andersen, fortæller på 
forhånd Bagsiden om hæn¬ 
delsen ved Vejle: 

- Den unge mand opdager 
pludseligt, at instrumenter¬ 
ne i hans bil begynder at gå 
amok. Så forsvinder lyset, 
og motoren går ud. Da han 
er på vej ud af bilen, ser 
han en stor, lysende tingest 
ca. fem meter oppe i luften. 
Lyset kommer fra en masse 
små projektører, der kaster 
et skarpt skær ned over bi¬ 
len. 

- Det hele varer kun et 
minuts tid, og imens opfø¬ 
rer hunden sig som vanvit¬ 
tig. Da tingesten er væk, 


bliver både hund og bil nor¬ 
male igen, og den unge 
mand kører videre til sine 
forældre, hvor han fortæller 
historien. Men han er så 
bange, at han først et par 
uger efter kontakter SU- 
FOL 

UFO-observationen ved 
Vtgle er en af de 20-30 & li¬ 
ge henvendelse , som SU¬ 
FOI ikke kan finde en na¬ 
turlig forklaring på. Den er 
grundigt efte forsket, og in¬ 
tet tyder på, at manden ly¬ 
ver eller laver grin, siger 
Per Andersen. Tværtimod 
har en efterlysning bragt et 
vidneudsagn frem fra et 
ungt par, som samme aften, 
to km fra stedet, også havde 
en uforklarlig oplevelse med 
kraftigt lys ovenfra. 

Til gengæld tyder alt på, 
at en mystisk cirkel i en 
kornmark på Lolland-Fal¬ 
ster sidste sommer var lavet 
af spasmagere, formentlig 
inspireret af den megen om¬ 
tale af mærkelige cirkler på 
marker i England. SUFOI 
har undersøgt marken og 
analyseret jordbunden og 
ha fundet små spor af, at 
cirklen var menneskeskabt. 

Mødet torsdag aften by¬ 
der på flere danske UFO- 
observationer. Det finder 
sted i Vanløses beboerhus 
Lindersvold og er, mod en 
entré på 20 kr., åbent for 
alle. 



ÅRHUSGADE 1M E 4. 

T 2100 KØBENHAVN 0 ^ 
J TELEFON 31 42 74 01 


Udklip« Berlingske Tidende 

1147 København, den 8 

Kildeangivelse uden ansvar 

UFO’er i Karlslunde? ’l'b £ 

De arkitektonisk fascinerende rester af det tidligere 
forsvarsanlæg Mosede Fort er i maj ramme om en 
udstilling af udvalgte arkivalier fr a RernharH Rih. 
becks reiser. Be rnhard Ribbeckeren danskfødtopda- 
gelsesrejsende, som siden Anden Verdenskrig'har 
været involveret i en række hemmeligholdte ameri¬ 
kanske forsøg med rejser i tiden, ligesom han var 
spillet en vis rolle i den såkaldt Roswell-hændelse, 
hvor - som fans af TV-serien »Strengt Fortroligt» vil 
vide - et ikke-jordisk rumskib styrtede ned tæt ved 
en militærbase. Udstillingen, der viser eksempler på 
genstande, Bernhard Ribbeck har indsamlet under 
sine rejser i tid og rum, er arrangeret af billedkunst¬ 
neren Frank Tomozy. Mosede Fort ligger på Mosede 
Strandvej tæt ved Karlslunde Station. Der er åben y 
dagligt 14.00-20.00. 7W / 









Én mio. seere vil i Qjkn sætte ^ foran deres tændte TV for at se åjkutninge^ 
på Lars Engels-trilogien, »Piger i Vestre Fængsel«. En rystende filmberetning 
om piger, der får et tiltrængt pusterum fra det hårde liv på gaden. 


1994: Et glas vand til Johnie 
1995: Havregrød til Egon 
1996: Pigerne i Vestre Fængsel 


ane, om de vil være med. L)e 
ved vi er der, og har nøjagtig 
samme rettigheder som uden 
for fængslet, hvor man heller 
ikke - fordi man er journalist 
- må fotografere eller videre¬ 
bringe noget, folk ikke vil 
være med til,« siger Lars En¬ 
gels. 

»Pigerne spiller ikke en rol¬ 
le, de er ikke instrueret. Men 
det er jo altid sådan, at når 
folk skal på TV - selv statsmi¬ 
nisteren retter på slipset - 
strammer man sig mere an.« 

Man kan sige tonen er mere 
rå i et fængsel - påvirker det 
ikke? 

»Miljøet er hårdt. Men der 
er også meget grin. I alle yder¬ 
punkterne af vort samfund er 
virkeligheden ofte så grotesk, 


at man kommer til at grine. 
Vestre Fængsel er ikke stedet, 
hvor der hersker en begravel¬ 
sesstemning. På overfladen er 
der megen skæg og ballade,« 
fortsætter Lars Engels. 

»Jeg laver ikke dokumenta- 
rer for at redde verden eller i 
dette tilfælde pigerne. Jeg gør 
det for at fortælle en god hi¬ 
storie. Effekten kan være, at 
når man sidder og ser sådan 
en film fredag aften, så giver 
det måske ikke noget svar, 


men det åbner mulighed for 
en diskussion. Sidder man og 
ser Eleva2ren, er der jo ingen, 
der kan huske, hvad der 
egentlig skete bagefter. 

Selv om man ikke fatter det 
hele, opfatter man måske, at 
det er rigtige mennesker, det 
her handler om - og følelser. 

Narkomaner er holdt i et 
hårdt greb. Det er nemt for os 
andre atsige:Senddem ud på 
en øde ø. Vi andre kender det 
fra os selv. Den lille rødvin, 


smøgerne man ikke kan 
kvitte. Er vi meget bedre? 

Det her handler om vores 
alle sammens døtre og sønner 
- en rigtig virkelighed på liv 
og død. Ikke den vi kender fra 
snot-serierne fra USA, men 
vore egne børn. De, der lever 
på vrangsiden. Vi lever i ver¬ 
dens bedste sociale system, 
men der er ting, man ikke kan 
betale sig fra og de fleste knæk 
hos mennesker i yderkan¬ 
terne kan man spore helt til¬ 


bage til barndommen. For at 
få et bedre samfund, skal vi 
gøre os lidt mere umage med 
vore børn. Det handler ikke 
om at få en sportsvogn, når 
man fylder 18, men at have og 
få omsorg, nærvær og være 
udstyret med forældre, der 
ikke bliver gift og skilt fire 
gange. Simpelthen at opføre 
sig ordentligt,« siger Lars En¬ 
gels, der aldrig laver film for at 
vinde priser. »Heller ikke for at 
tjene penge«. 


Lars Engels, der hidtil ikke 
har spekuleret i seertal, er 
henrykt for de 20 pct. af den 
danske befolkning, der ser re¬ 
portagen fra det lukkede Ve¬ 
stre Fængsel. Men han kunne 
godt tænke sig, at de var ble¬ 
vet sendt kl. 20.00 i stedet for 
21.30 - en ting, der rettes op 
på, når DRs ny kanal får pre¬ 
miere i august. Da vil doku¬ 
mentarprogrammerne blive 
lagt over for TV 2s Mandags 
Chancen. Der skal seerkamp 


til stregen. 

»Nu da vi er ude i konkur¬ 
rence, finder jeg det fascine¬ 
rende. Jeg ville have forsvoret, 
jeg skulle gå op i seertal, men 
gode seertal giver én bedre 
mulighed for at få lov til at 
lave den næste film. God eller 
dårlig. Det er op til seerne.« 

Sendes der for meget dårligt 
TV i Danmark? 

»Måske. Men jeg har det 
indtryk, at der ofte tændes for 
TV for at slå tiden ihjel. En dag 


skal man ned i jorden og så er 
tiden gået med det rene in¬ 
genting. Så det er da genialt, at 
DR har fået en ekstra kanal. Så 
kan folk få lov til at vælge - og 
de ting, som de gerne vil se, 
kan blive sendt på et tids¬ 
punkt, hvor publikum stadig 
er vågen.« 


3. afsnit af »Piger i Vestre 
Fængsel« bringes i DR TV kl. 
21.30 


Undergrundsteater 
på Kgs. Nytorv 


En dansk møbelarkitekt har meldt 
sig med et nyt forslag til en udbyg¬ 
ning af Det Kgl. Teater på Kgs. Ny¬ 
torv i København. Teatret skal ligge 
midt på pladsen. 


Af Torben Weirup 
Visualisering: RieJerichow 


Mens debatten om udvidelsen af Det Kgl. 
Teater og dermed glasoverdækningen af Stæ¬ 
rekassen og dele af Tordenskjoldsgade fort¬ 
sætter, melder en outsider sigi den 11. time, 
inden indsigelsésfristen udløber, med et for¬ 
slag, som Berlingske Tidende her har visuali¬ 
seret. 

Den sorte hest i glasmenageriet på Kgs. 
Nytorv er designer og arkitekt Ole Clemmen- 
sen. Født for 52 år siden, uddannet på Kunst¬ 
håndværkerskolen i København, siden 1971 
bosat i udlandet som selvstændig med opga¬ 
ver for en række internationale firmaer. 

Men: Hjemme på besøg i fædrelandet 
dumper han dels ind i debatten om Sverre 
Fehns vinderprojekt og dels i den oplysning, 
at træerne på Krinsen på Kgs. Nytorv skal 
fældes p.g.a. elmesyge. 


»Og så var det, jeg tænkte, at her var 
muligheden for at kombinere det, at træerne 
skal væk, med, at Det Kgl. Teater skal udvi¬ 
des.« forklarer Ole Clemmensen. 

»I stedet for at placere en Concord på 
teatret, er det en ufo, der lander på Krinsen,« 
siger Ole Clemmensen og henviser til kultur¬ 
minister Jytte Hildens billedsprog, da hun i 
marts under fanfaren »Concorden er landet« 
afslørede vinderen af arkitektkonkurrencen. 

Ole Clemmensen vil grave teatret ned un¬ 
der jorden, dvs. under Krinsen, og lægge en 
ca. 10-15 meter høj glaskuppel over. Indgan¬ 
gen til denne ny scene, der skal have karakter 
af amfiteater, skal imidlertid ske gennem Det 
Kgl. Teaters nuværende hovedindgang, hvor¬ 
efter publikum gennem underjordiske gang¬ 
anlæg kan gå over til den ny scene. Det er 
også tanken, at der skal være en nedgravet 
gang til den planlagte metrostatiori på Kgs. 
Nytorv foran Magasin og A’ Porta, ligesom en 
tredje tunnel kan lede til et underjordisk 
parkeringskompleks under kørebanen rundt 
om Krinsen. 

Med sit forslag opnår Ole Clemmensen, at 
de tre kunstarter kan forblive samlet på Kgs. 
Nytorv. Endnu henstår mange tekniske og 
konstruktionsmæssige problemer uløste - 
men her er i hvert fald en rigtig glashistorie. 



Underjor¬ 
diske forfv 
bindelseSr 
rgange 


SCENE 


Det Kgl, 
\ Teater. 


Krinsen 


Bagscene 


Teknik 
og lign. 


Teknik 
og lign. 


Indvendig kuppel med hul 


Ufoen er landet 


Ole Clemmensens forslag tager udgangspunkt i, at træerne på Krinsen på Kgs. Nytorv i 
København skal fældes p.g.a. elme-syge. Det vil han udnytte til at grave en teater-bygning ned 
midt på pladsen. Teatret skal kunne have plads til 1.000 mennesker. Det tænkes overdækket 
med en glaskuppel. Det er meningen, at aer »skal kunne trækkes for «/ de lyse nætters tid. 

Til og fra 
kuplen 

Fra Gamle Scene 
etableres en eller 
flere underjordiske 
ganqanlæg. Dels til 
publikum, dels til 
transport af ku¬ 
lisser. Der etableres 
også en gangtun¬ 
nel fra den plan¬ 
lagte Metrostation 
til Det Kgl. Teater. 

En anden tunnel 
forbinder teatret 
med underjordiske 
parkeringsfacilite¬ 
ter, der kunne byg¬ 
ges i forbindelse 
med projektet. 


Ny Scene 


Magasin 


Teaterrum¬ 
met skal 
kunne ind¬ 
rettes til det 
moderne 
teaters vidt 
forskellige 
udtryksformer. 
Her er et eksem¬ 
pel pi en klassisk 
opstilling. 

Teatret under jorden 

Kuplen tænkes 10-12 meter høj. Det vil sige, man kan se ned på 
den fra balkonen på Det Kgl. Teater. I det første skitseudkast er 
der ikke regnet på proportionerne. Men teatret skal kunne rumme 
1.000 siddepladser. 


Evt. nye træer 


Idé: Ole Clemmensen i samarbejde med ingeniørstuderende jens Ohm Thalund 


FÆRCH & JERICHOW 














